open-index/open-wikipedia-markdown huggingface dataset:
Fotball under Sommer-OL 1904

**Fotball under Sommer-OL 1904** ble arrangert fra 16. til 23. november 1904 på Francis Olympic Field i St. Louis. 

Fotball var med under OL 1904 i St. Louis. Kun tre klubblag deltok, to fra USA og et canadisk. Da fotballturneringen opprinnelig ble arrangert som oppvisningskamper i forbindelse med verdensutstillingen, ble det ikke utdelt medaljer til lagene i 1904. I ettertid har IOK oppgradert fotballturneringen til olympisk status og fordelt gull, sølv og bronse til lagene som deltok.  Fotball var lekenes siste øvelse og kampene ble spilt i november. Det canadiske laget Galt Football Club vant begge sine kamper komfortabelt med 7-0 og  4-0. De amerikanske lagene møttes to ganger, etter at den første kampen endte 0-0 etter ekstraomganger vant Christian Brothers College omkampen med 2-0 over St. Rose Parish.

## Medaljefordeling

## Resultater
*Seriespill

;Tabell

## Medaljevinnere

## Eksterne lenker
* Football at the 1904 Summer Olympics hos olympedia.org
* Resultater og profilside  hos sports-reference.com
Sævareid kapell

**Sævareid kapell** er et kapell fra 1956 i Bjørnafjorden kommune i Vestland fylke. Det ble opprinnelig bygget som gravkapell, men utvidet med kor og sakristi i 1961. Samme år ble bygget vigslet som kapell.

Kapellet ligger ovenfor gården Henanger ved veien fra Sævareid mot Kilen. 

Byggverket er i tre og har 100 plasser. Det består av skip og lavere kor som er flankert av sakristier. Bygget har ikke tårn, men en enkel firesidet tårnrytter med tak av kobber. Alter, prekestol og døpefont er laget av furu. Kapellet har elektrisk orgel.

Kirkegården ved kapellet ble tatt i bruk i 1956.

## Eksterne lenker
* Sævareid kapell i *Norges Kirker* utgitt av NIKU og KA
* 
* [Kart over Sævareid kirkegård](https://darkiv.no/Allslekt/Feltkart/(Bjoernafjorden)-Saevareid.jpg) (Allslekt)
Strandvik kirke

**Strandvik kirke** er en langkirke fra 1857 i Bjørnafjorden kommune i Vestland fylke.

Byggverket er i tre og har 400 plasser. Arkitekt for kirken var Frederik Hannibal Stockfleth.

Det er kirkegård ved kirken, og på den andre siden av Vikeelva er Åkre gravplass.

## Referanser


## Litteratur
* Hans-Emil Lidén: Strandvik kirke i «Norges kirker»
* 

## Eksterne lenker
* 
* 
* Iman de Zwarte: Strandvik kyrkje
* [Kart over Strandvik kirkegård](https://darkiv.no/Allslekt/Feltkart/(Bjoernafjorden)-Strandvik.pdf) (Allslekt)
Fusa kirke

**Fusa kirke** er en langkirke fra 1962 i Bjørnafjorden kommune i Vestland fylke.

Byggverket er i betong og har 350 plasser. Arkitekt for kirken var Ole Halvorsen.

## Tidligere kirker
Dagens kirke er den fjerde på stedet. Den første var en middelalderkirke, sannsynligvis en stavkirke, omtalt i Bergens Kalvskinn. Prestegården er nevnt i 1325 i forbindelse med at Ragnhild Tregagås i november 1324 avga tilståelse der for å ha øvd trolldom mot sin slektning Bård.

I 1600 ble middelalderkirken erstattet av en ny, ifølge en innskrift på kordøren (nevnt i kapellan Andreas Christies opptegnelser). Ved besiktigelsen i 1686 ble også denne beskrevet som en trekirke.

Fusa ble eget prestegjeld i 1855, da det ble bestemt at det skulle bygges en ny kirke. Denne tredje kirken ble reist ved siden av den gamle etter tegninger av arkitekt Frederik Hannibal Stockfleth og innviet 24. november 1861. Deretter ble den gamle kirken solgt på auksjon og revet.

11. januar 1959 brant kirken fra 1861 ned til grunnen. Like før kl. 14 kom forpakteren Brigt Brigtsen løpende til prestegården og ropte at kirken brant. En time etter var det 98 år gamle bygget nedbrent til grunnen. Brigt Brigtsen og Kristoffer Opstad klarte å ta seg inn i den brennende kirken ved å bryte seg inn i sakristiet. Dermed klarte de i løpet av noen hektiske minutter å redde ut en del verdifullt inventar, før biter av taket begynte å falle ned i det røykfylte kirkerommet. Blant annet fikk de reddet to store lysestaker fra 1684, to mindre lysestaker, et svært gammelt krusifiks, en offerpose fra katolsk tid, samt alterbøkene. Noen timer senere stod ikke en gang skorsteinen tilbake. Selv sent på kvelden ulmet det i ruinhopen. Kirken var forsikret i Fusa branntrygdelag for rundt kr 440.000, mens inventaret var forsikret for bortimot kr 20.000. Lensmann Harald Finne Warhuus (1903-73) forklarte at loddpipene i kirken var defekte, og trolig var dette brannårsaken. Kommunestyret hadde alt bevilget penger til elektrisk oppvarming av kirken, og dette arbeidet var i ferd med å igangsettes da kirken i stedet brant ned.

## Referanser


## Eksterne lenker
* Hans-Emil Lidén: Fusa kirke i *Norges Kirker* utgitt av NIKU og KA
* 
*
Ulabrand

**Anders Jacob Johansen** (født 1815, død 1881), kjent som **Ulabrand**, var en navngjeten los bosatt i Ula i Vestfold. Han tjenestegjorde som los i Ula fra ca. 1850 til han omkom i en høststorm i 1881 da losbåten hans forliste i åpent hav syd for Tjøme uten kjent årsak.

På slutten av 1800-tallet måtte losene selv praie skuter som skulle ha los. Lospenger ble utbetalt til den som kom fram først og som førte skuta trygt i havn. Losene hadde derfor utkikksteder med vidt utsyn for tidlig å kunne oppdage båter på vei inn Oslofjorden.

Det var en rå konkurranse losene imellom, ofte med livet som innsats, for å nå fram til skutene og Ulabrand var kanskje den råeste av dem alle. Losene berget mang en skute trygt i havn under stormer i Skagerrak. Ulabrand er oppfattet som et symbol på godt sjømannskap og den viktige tjenesten losene gjorde for sikkerheten på havet.

Det er mange historier om Ulabrand og hans bravader, de fleste er nok overdrevne. Han blir beskrevet som en sjømann av den rette støpningen, dristig når det gjaldt, modig og snarrådig, men også glad i en tår, godhjertet og godmodig som få.

## Ulabrand-monumentet
Det er reist et monument over Ulabrand utført av billedkunstneren Hans Holmen på det stedet ulalosene hadde sin utkikkspost.

## Referanser


## Litteratur
* Reidar Stavseth: *Til heder for stripen i seilet. Ulabrands livssaga*. Johan Grundt Tanum Forlag, 1941
Ålvik kirke

**Ålvik kirke** er en langkirke fra 1962 i Kvam kommune i Vestland fylke.

Byggverket er i tegl og har 280 plasser.

## Referanser


## Litteratur
* Anne Marta Hoff: Ålvik kyrkje i «Norges kirker»
* 

## Eksterne lenker
* 
*
Norheimsund kirke

**Norheimsund kirke** er en arbeidskirke fra 1992 i Kvam herad i Vestland fylke.

Byggverket er i mur og tre og har 700 plasser. Altertavlen i betong, stein og marmor er laget av Audun Storaas.

Kirken ble bygget på dugnad i perioden 1989-1992.

## Referanser


## Eksterne lenker
* Norges kirker
*
Ula (Larvik)

**Ula** er et tettsted ut mot Skagerrak ytterst på Torsøyhalvøya i Larvik kommune. Opphavet er det norrøne ordet *urd*, som betyr «ur», «steinur». På 1800 tallet var Ula et kjent lossted hvor blant annet losen Ulabrand hadde sitt virke. 

## Fastboende og sommersted
Ula har en befolkning på ca. 200 fastboende, men dette mangedobles i sommerhalvåret. I dag er Ula mest kjent som et sommersted med svaberg, badestrender, campingplass og mange fritidsboliger. Ula Vel og Båthavnforening driver servicetjeneste og gjestebrygge for båtturister i sommersesongen. Trubaduren Louis Jacoby (født 1952) er bosatt i Ula.

## Monumentet over Ulabrand
Hans Holmens monument til minne om losen «Ulabrand»  ble reist i Ula i 1932. Losen var Anders Jacob Johansen, som levde fra 1815 til 1881.

## Sommer og musikk i Ula (SMULA)
SMULA er navnet på en familiefestival, som har blitt arrangert hvert år siden 2001. I 2008 ble den avholdt 17. juli&ndash;21. juli 2008. Blant artistene som opptrådte var Krohn & Lohne, Røshsnes Jazzband, Christiania Fusel & Blaagress (med blant annet Øystein Sunde og Kari Svendsen), Ila Auto samt Odd Børretzen.

## Ula-valsen
Melodi og tekst er ved Arnold Jacoby. *Ula-valsen* ble spilt inn på 78-plate og single av Jens Book-Jenssen, Sjømannskvartetten og Carsten Kloumans orkester (HMV A.L. 6068) i 1958. 

## Bilder

Fil:Ulaflyfotojle2003.jpg|Ula ut mot Skagerrak ytterst på Torsøyhalvøya 
Fil:Ulabrand19990403.jpg|upright|Monumentet til minne om «Ulabrand» 
File:Ula Nord, Tjølling (14577819912).jpg|Widerøe skråfoto fra Ula
File:Ula, Tjølling (14391820047).jpg|Widerøe skråfoto fra Ula, Tjølling 
File:Ula Larvik vestsiden.jpg|Vestsiden av havnen
File:Ula med bryggene.jpg|Bryggene


## Eksterne lenker
* ula.no
* smula.no Offisiell hjemmeside
Jondal kirke

:*For Jondalen kirke i Kongsberg kommune, se [[Jondalen kirke]]*

**Jondal kirke** er en langkirke fra 1888 i Ullensvang kommune i Vestland fylke. Kirken står i sentrum av Jondal.

Byggverket er i tre og har 700 plasser.

## Tidligere kirker i Jondal

Den nåværende kirken er den tredje kjente på stedet, og det har vært kirke i Jondal siden middelalderen. Den første var en stavkirke som er nevnt i kilder fra 1309. Middelalderkirken stod til 1725, da den ble revet fordi den var i dårlig stand. Den ble erstattet med en laftet kirke som stod til den ble revet i forbindelse med byggingen av den nåværende kirken i 1888.

## Referanser


## Litteratur
* Anne Marta Hoff: Jondal kyrkje i «Norges kirker»
* 

## Eksterne lenker
* 
* 
* Jondal menighet
* [Kart over Jondal kirkegård](https://darkiv.no/Allslekt/Feltkart/(Ullensvang)-Jondal.pdf) (Allslekt)
Strandebarm kirke

**Strandebarm kirke** er en langkirke fra 1876 i Strandebarm i Kvam kommune i Vestland fylke.

Byggverket er i tre og har 550 sitteplasser.

Den nåværende kirken er den tredje man kjenner til har stått i Strandebarm. Den første, som var en stavkirke, er nevnt i kildene første gang i 1306. Stavkirken brant ned i 1659 og det ble da reist en ny kirke som sto inntil den ble revet i forbindelse med byggingen av den nåværende. 

## Referanser


## Eksterne lenker
* Norges kirker
* Strandebarm kirke fra disnorge.no
* 
*
Granvin kirke

**Granvin kirke** er en tømret langkirke i Voss kommune i Vestland fylke.
Granvin nye kirke ble oppført i 1726 av Kristoffer Amundsen Øydvin og svigersønnen Sjur Gunnarson Ringøy. Granvin kirke represesenterer et typisk eksempel på 1700-tallets kirkebygg. Kirken har et rikt og interessant interiør der impulser fra internasjonale mønstre er blandet med lokal koloritt og formtradisjon. I 2012 ble kirken fredet som et kulturhistorisk viktig eksempel på dekorrikdommen i de tidlige 1700-tallets kirker.
Kirken har 350 plasser.

## Referanser


## Litteratur
* Anne Marta Hoff: Granvin kyrkje i «Norges kirker»
* 

## Eksterne lenker
* 
* Fredningsvedtak
*
Avatar: The Legend of Aang (videospill)

***Avatar: The Legend of Aang*** (også kjent som ***Avatar: The Last Airbender*** utenfor Europa) er et videospill basert på den amerikanske Asia-inspirerte TV-serien **. Spillet er tilgjengelig på Game Boy Advance, GameCube, Nintendo DS, PlayStation 2, PlayStation Portable, Wii, PC og Xbox.

## Gameplay
I spillet kan du velge mellom å være en av de fire personene Aang, Katara, Haru og Sokka. Hver av dem har sine egne våpen og kampteknikker. Du lærer også nye evner etter hvert som du beseirer fiender. I spillet kan man også bruke ulike gjenstander som rustning, chi, magiske gjenstander eller en helbredende drikk. Avatar Aang og Katara rapporter om at Hiryu har forsvunnet, og de begynnrer å etterforske situasjonen. Men skip fra Fire Nation går til angrep, ledet av Prince Zuko. De avverger angrepet, men Katara blir tatt til fange under slaget. De går inn i en havn i Earth Kingdom, hvor de klarer å løslate Katara.

Men han forteller dem om en annen fange ved navn Lian the Maker, som blir tvunget til å produsere maskiner for Fire Nation. Men når de kommer til Lians celle er denne cellen tom, bortsett fra et kart til en landsby i Earth Kingdom. De finner landsbyen under angrep av maskiner. På øya finner de Lian, og lager flere maskiner. Aang forfølger Lian og maskinen til en festning, og de oppdager at prins Zuko også har blitt tatt til fange av en maskin.

## Eksterne lenker
* .
* Avatar: The Legend of Aang  på IGN.
Ænes kirke

**Ænes kirke** er en langkirke fra 1190&ndash;1200 i Kvinnherad kommune i Vestland fylke.

Byggverket er i stein og har 120 plasser.

## Referanser


## Litteratur
* 

## Eksterne lenker
* 
*
Keef the Thief

***Keef the Thief*** er et videospill som ble utgitt av Electronic Arts i 1989 for Apple IIGS, og som senere ble portet til Commodore, Amiga 2000 og MS-DOS.

Handlingen skal følges i et førstepersonsperspektiv. Som tittelen viser skal spilleren forsøke å stjele så mye de klarer, og det ultimate målet er å få tilgang til og plyndre byens store skattkammer. I tillegg til å utforske hele byen kan spilleren også besøke en rekke andre områder, inkludert fangehull, jungler og en arena.

## Mottagelse
Commodore, Amiga 2000 og Apple IIGS-versjonene av spillet ble anmeldt i 1990 i *[[Dragon (magasin)|Dragon]]* #157 av Hartley, Patricia og Kirk Lesser i kolonnen "The Role of Computers". Anmelderne gav vanligvis spillene en rangering fra 1 til 5 stjerner, men de gav Apple II-versjonen av spillet en "X" for "ikke anbefalt", på grunn av dets antikke piratsikringssystem.

## Referanser


## Eksterne lenker
* Keef the Thief på MobyGames
* Keef the Thief på IGN
* Keef the Thief på GameFAQs
* Keef the Thief på GameSpy
* Keef the Thief på GameSpot
Vikøy kirke

**Vikøy kirke** er en langkirke fra 1838 i Kvam kommune i Vestland fylke.

Byggverket er i tømmer og har 300 sitteplasser. Den er oppført etter typetegninger av Hans Ditlev Franciscus von Linstow.

## Bygget
Den eldste omtalen av kirken i Vikøy er fra 1316. Den gamle Vikøy stavkirke stod frem til rundt 1839, da den ble erstattet av en langkirke i senempirestil tegnet av Linstow, som også hadde tegnet Slottet i Oslo. Kirken er i dag malt hvit.

## Innredning
Kirken har en bibel fra 1589 og altertavle fra 1633, som viser Jesu korsfestelse. 
En kalk fra 1614 som nå er i St. Peters Church i London stammer også fra Vikøy kirke.

Kirken har to kirkeklokker som ble laget av Prahl i Bergen i 1850.> Orgelet i kirken er fra 1920 og ble laget av Olsen og Jørgensen i Oslo.

## Kirkegården
Komponisten Geirr Tveitt er begravet på kirkegården ved Vikøy kirke.

## Litteratur
* Anne Marta Hoff: Vikøy kyrkje i «Norges kirker»
* 
* 

## Referanser


## Eksterne lenker
* 
*
Holmedal kirke (Kvinnherad)

**Holmedal kirke** er en langkirke fra 1882 i Kvinnherad kommune i Vestland fylke.

Byggverket er i tre og har 215 plasser.

Kirken står på Utåker, mens de tidligere kirkene stod på Holmedal (gnr. 19 eller 248).

## Referanser


## Litteratur
* Hans-Emil Lidén og Anne Marta Hoff: Holmedal kirke i «Norges kirker»
* 
* Jan Brendalsmo og Jan-Erik G. Eriksson: Kildegjennomgang: Middelalderske kirkesteder i Hordaland fylke (Riksantikvaren, 2016), s.&nbsp;62–63

## Eksterne lenker
* 
*
Husnes kirke

**Husnes kirke** (**Husnes kyrkje**) er en langkirke fra 1874 i Kvinnherad kommune i Vestland fylke. Den ligger i Husnes og Holmedal sokn i Sunnhordland prosti.

Byggverket er i tre, og har 280 sitteplasser.

## Referanser


## Litteratur
* Hans-Emil Lidén: [Husnes (Kaldestad) kirke](https://norgeskirker.no/wiki/Husnes_(Kaldestad)_kirke) i «Norges kirker»
* 

## Eksterne lenker
* 
*
Bryting under Sommer-OL 1904

**Bryting under Sommer-OL 1904** ble arrangert 14.- og 15. oktober 1904 i Francis Olympic Field i St. Louis. 

Bryting var med på det olympiske programmet for andre gang 1904 i St. Louis. Første gang bryting var med var under OL 1896 i Athen, da med kun en vektklasse og i gresk-romersk stil. I St. Louis var det sju vektklasser, alle i fristil. Alle deltakerne representerte bryteklubber fra USA.

I 2021 endret Den internasjonale olympiske komité sin database over olympiske medaljevinnere, slik at både Charles Ericksen og Bernhoff Hansen nå er registrert som deltakere og olympiske mestere for Norge. Likeledes har IOK endret Frank Kungler (Franz Kugler) og Gustav Thiefenthalers nasjonaliteter til henholdsvis tysk og sveitsisk. 

## Medaljefordeling

## Resultater
### Lett fluevekt (opp til 47,63 kg)

### Fluevekt (opp til 52,16 kg)

### Bantamvekt (opp til 56,70 kg)

### Fjærvekt (opp til 61,24 kg)

### Lettvekt (opp til 65,27 kg)

### Weltervekt (opp til 71,67 kg)

### Tungvekt (over 71,67 kg)

## Referanser


## Eksterne lenker
* Wrestling at the 1904 Summer Olympics hos olympedia.org
* Resultater og profilside  his sports-reference.com
Alversund kirke

**Alversund kirke** (**Alversund kyrkje**) er en langkirke fra 1879 i Alversund i Vestland fylke. Kirken er i tre og har 200 plasser. Den er en del av Den norske kirke og er prostikirke i Nordhordland prosti i Bjørgvin bispedømme.

## Tidligere kirker på stedet
Den første gang det blir beskrevet en kirke i Alversund er mest sannsynlig i den islandske *Flateyarbok* fra 1127 der det blir omtalt en kirke i Aluiðru. Man kan ikke være helt sikker på at det er Alversund som er ment her, men i Bergens Kalvskinn fra omtrent 1350 blir det også beskrevet en kirke i Alversund som passer til beskrivelsen i *Flatayarbok*. Også flere kilder fra denne tiden omtaler en kirke i Alversund. Dette var mest sannsynlig en stavkirke som sannsynligvis stod litt vest for dagens kirke.

På 1600-tallet, ifølge muntlige kilder i 1629, stod det klar en ny kirke litt nordvest for dagens kirke. I 1865 skal denne tømmerkirken ha hatt 90 plasser.

## Den nåværende kirken
Dagens kirke ble vigslet 27. mai 1879 av biskop Birkeland. Arkitekten, Jon Jonsen Alvær, var broren til den daværende kirkevergen. Den gamle kirken stod fremdeles da dagens kirke ble bygd, og ble stående noen år før den ble auksjonert bort. I 1979 ble kirken pusset opp.

### Konstruksjon
Kirken er en rektangulær langkirke i tømmer. Koret er litt smalere enn kirkeskipet, og på nord- og sørsiden av koret er det sakristier. I vestenden er tårnet som en takrytter over våpenhuset. I kjelleren under kirken er det venterom for dåpsfamilier, samt et bårerom. Kirken er hvitmalt.

### Interiør
Innvendig er veggene kledd med furupanel. Korskillet er markert med brystninger som går litt over en og en halv meter ut i rommet fra hver side. Gulvet i koret er tre steg høyere enn i kirkeskipet. I korskillet står en døpefont og kirkens prekestol. I vestenden av kirken er det et galleri, med adkomst fra våpenhuset. Orgelet er plassert på galleriet. En del av interiøret, som benker, vinduskarmer og dører, er malt grønne, rødbrune og grå, med enkelte marmorerte felt.

Orgelet er bygget av J. H. Jørgensen i 1956 og har elleve stemmer, fordelt over to manualer pluss pedal.

Alteret er et enkelt kassealter. Bak det står en gotiserende altertavle med et sentralt bilde malt av Olaf Isaachsen i 1879. Bildet viser Jesu oppstandelse. Rundt alteret er det en oval alterring. Døpefonten i tre er åttekantet, og formet som en kalk. En middelalderdøpefont i stein skal også stå i kirken. Prekestolen er også åttekantet, og ble satt inn da kirken var ny. Den er pyntet med symbolene til de fire evangelistene, samt et kristussymbol. Dette ble malt i forbindelse med at kirken ble malt innvendig i 1929.

## Bildegalleri
 

Alversund kyrkje inne.jpg|Korpartiet sett fra galleriet
Alversund kyrkje bakover.jpg|Bakerste del av kirken
Døpefont Alversund.jpg|Døpefont
Preikestol Alversund.jpg|Prekestol


## Referanser


## Eksterne lenker
* Oppslag hos DIS-Norge
*
Dampfløyteorgel

**Dampfløyteorgel** eller **calliope** er et musikkinstrument for dampfløyter, opprinnelig for damplokomotiver. Det var ofte montert på Mississippi-elvebåter eller i bruk som sirkusmusikk. Amerikanske sirkus brukte å paradere inn i en by, og orgelet ble da trukket av hester.

*[[Kalliope]]* i gresk mytologi har gitt navn til instrumentet. Hun var datter av Zevs og mor til Orfeus – og den fremste av musene med ansvar for musikk. Navnet betyr *vakker røst*.

Et dampfløyteorgel er høyrøstet og høres på lang avstand. 

## Historien

*Joshua C. Stoddard* fra Worcester, Massachusetts tok ut patent 9. oktober 1855, basert på allerede eksisterende elementer som dampfløyte(lansert i 1832 uten patent) og knasthjul til lirekasser og spilledåser.

Stoddard hadde opprinnelig tenkt på orgelet som erstatning for kirkeklokker, men det var på hjuldamperne det tok av. De fortsatt eksisterende hjuldamperne har alle damporgler bygd av *Thomas J. Nichol*, Cincinnati, Ohio, som bygde dem mellom 1890 og 1932. De nye utgavene kan enten spilles mekanisk eller ved hjelp av et klaviatur, og brukes regelmessig når båtene er i gang med turister ombord.

Rundt 1900-tallet ble drivverkene endret til valsene som var i bruk på mekaniske pianoer. Musikeren ble dermed overflødig, selv om det var mulig å kople om etter ønske. Dampen ble også erstattet med trykkluft. Dette reddet orglene etterhvert som dampmaskinene ble faset ut. 

Musikeren Tom Waits album fra 2002: *[[Blood Money]]* har en låt for trompet og dampfløyteorgel.

## Referanser
Askvik kapell

**Askvik kapell** er en langkirke bygd som gravkapell i 1918 i Alver kommune, Vestland fylke. Det er en del av Den norske kirke og hører til Nordhordland prosti i Bjørgvin bispedømme.

Byggverket er i tre og har 70 sitteplasser.

Det har vært gravplass i Askvik siden 1896. På 1920-tallet kom det forslag om å få utvide gravkapellet til kapellkirke slik at det kunne brukes til gudstjenester. Dette ble vedtatt og kapellet utvidet.

Kapellet ble vigslet 29. august 1926 og fungerte som kapellkirke for området frem til Ostereidet kirke sto ferdig i 1988. Kapellet har gått ut av kirkelig bruk.

## Referanser


## Litteratur
* 

## Eksterne lenker
* [Kart over Askvik kirkegård](https://darkiv.no/Allslekt/Feltkart/(Alver)-Askvik.pdf) (Allslekt)
Hjelmås kapell

**Hjelmås kapell** er en langkirke fra 1978 i Alver kommune.

Byggverket er i tre og har 200 plasser.

## Litteratur
* Hans-Emil Lidén og Marta Hoff: Hjelmås kapell i «Norges kirker»
* 

## Eksterne lenker
* Hjelmås kapell på Vestafjells.no
* [Kart over Hjelmås kirkegård](https://darkiv.no/Allslekt/Feltkart/(Alver)-Hjelmaas.jpg) (Allslekt)
Valen kirke

:*For kapellet, se [[Valen kapell]].*
**Valen kirke** er en arbeidskirke i kvadratisk form fra 1978 i Kvinnherad kommune i Vestland fylke.

Byggverket er i tre og har 300 plasser.

## Referanser


## Litteratur
* 

## Eksterne lenker
* Kvinnherad kirkelige fellesråd
*
Hundvin kirke

**Hundvin kirke** er en langkirke fra 1936 på Hundvin i Alver kommune.

Kirken ble vigslet 9. desember 1936 av biskop Andreas Fleischer.

Før kirken ble bygd hadde bygdefolket lenge ønsket seg en kirke på Hundvin, da de hadde lang kirkevei. Da Lygra fikk ny kirke i 1892, hadde man et ønske om å overta denne kirken på Hundvin, noe som ikke gikk, men Hundvin fikk egen kirkegård, der kirken senere ble bygd.

Kirken er i tre og har 290 plasser.

## Referanser


## Litteratur
* Vidar Trædal: Hundvin kirke i «Norges kirker»
* 

## Eksterne lenker
* 
* 
* DIS-Hordaland om Hundvin kirke
Lindås kirke

**Lindås kirke** (**Lindås kyrkje**) er en langkirke i tre som ble vigslet 20. september 1865. Kirken ligger i Lindås i Alver kommune i Vestland fylke.

Kirken ble bygd like vest for der den gamle steinkirken stod. Arkitekt var Ole Syslak, som og stod for byggingen av andre kirker i Vestland.

## Historie
Første gangen en kirke på Lindås blir nevnt var i 1315. Dette var et steinalter som stod under åpen himmel. Vegger ble reist senere, slik at presten stod under tak, mens tilhørerne stod på bakken utenfor og hørte på. Senere ble det og reist vegger slik at menigheten kom under tak. Denne kirken ble påbygget på 1600-tallet og reparert på 1700-tallet. Ved byggingen av den nåværende kirken ble gamlekirken revet.

## Nåværende kirke
Den nåværende kirken er en langkirke i tømmer og er bygd like vest for der gamlekirken stod. Etter rundt hundre år i drift ble kirken bygd om i 1969. Kirken fikk nå oppført nytt våpenhus og dåpsventerom, og sakristiene ble flyttet fra østenden av koret til egne tilbygg på venstre og høyre side av kirken.

Kirken fikk sitt første kirkeorgel i 1906. Dette ble erstattet i 1978 med et orgel bygget av J.H. Jørgensen. Dette orgelet har 21 stemmer fordelt på 2 manualar i tillegg til pedal. Orgelet ble etterintonert i 1978.

Kirken har to kirkeklokker. Den eldste klokken ble lagd av Laxevaag Værk i Bergen i 1865, mens den andre ble laget av O. Olsen & Søn klokkestøperi i Tønsberg i 1955.

## Referanser


## Litteratur
* 
* 

## Eksterne lenker
* Vidar Trædal, Anne Marta Hoff. Lindås kirke i *Norges Kirker* utgitt av NIKU og KA
* 
* DIS Hordaland om kirken
*
Lillestrøm Musikkorps

**Lillestrøm Musikkorps**, stiftet 1. januar 1920 er et norsk janitsjarkorps. Som navnet tilsier holder det til i Lillestrøm.

Korpset er medlem av Norges musikkorps forbund, Akershus krets, Lillestrøm Musikkforening (paraplyorg. for LMK og Lillestrøm Byorkester) og Stiftelsen Lillestrøm Kulturforum (drift av Lillestrøm kultursenter).

## Fakta
*Aktive medlemmer: Ca. 65
*Dirigent: Trond S. Myhre
*Leder: Terje Solbakken

### Meritter
*14 Norgesmesterskap (Hvorav 5 Kongepokaler)
*1 Nordisk Mesterskap
*2 andreplasser i EM

## Referanser


## Eksterne lenker
Korpsets hjemmeside
IGN

**IGN** er en nettside med nyheter, anmeldelser og forhåndsvisninger for multimedia med hovedfokus på videospill. IGN ble startet i september 1997, og er en av de største spillrelaterte nettstedene.

## Kanaler
### Spill
IGN sitt hovedfokus er videospill. De ulike kanalene (kategoriene) innen spill er PC, PlayStation 2, PlayStation 3, PSP, Xbox, Xbox 360, GameCube, Wii, Nintendo DS, Game Boy, mobilspill, N-Gage, PlayStation, Nintendo 64, Dreamcast og Macintosh, i tillegg til spillrelaterte temaer som koder, FAQ og detaljerte spillguider.

### Annet
IGN har også kanaler for film, DVD, musikk, tegneserier, tilbehør, sport, biler, babes og TV.

## Eksterne lenker
*
Lygra kirke

**Lygra kyrkje** er en langkirke fra 1892. Kirken ligger på Lygra i Alver kommune. Byggverket er i tre.

## Historikk
Det har ligget kirke på Lygra siden middelalderen. Første gang Lygra blir omtalt som et kirkested er i et dokument fra 1321. Denne kirken ble omtalt som en annekskirke under Lindås og var mest sannsynlig en stavkirke. Ingenting fra denne kirken er bevart.

Tidlig på 1600-tallet ble det oppført en tømmerkirke i stedet for middelalderkirken. Denne kirken stod til den ble totalskadd av lynnedslag i 1722, og revet som følge av dette.

6. januar 1773, på dagen ett år etter lynnedslaget som ødela den forrige kirken, ble det innviet en ny kirke på Lygra. Dette var også en tømmerkirke som stod til dagens kirke ble reist i 1892.

## Dagens kirke

Den nåværende kirken er en laftet tømmerkirke som utvendig er kledd med hvitmalt panel. Den er bygd i tradisjonell stil på samme plass som de tidligere kirkene.

### Inventar

;Alter
Alteret er et enkelt alter med en omtrent sirkelformet alterring. Altertavlen er fra 1890-årene. Hovedmotivet er malt av A. Orheim og viser Jesu oppstandelse. Under bildet er det skrevet «Jeg er Opstandelsen og Livet».

;Gammel altertavle
På østveggen i skipet henger en altertavle/alterskap fra 1690-årene. Dette er et av de viktigste verkene innen barokkmaling på Vestlandet. Tavlen ble gitt til kirken av amtmann Lilienskiold og ble restaurert og konservert i 1965.

Motivet på den sentrale flaten er Jesu korsfestelse. Bildet er hentet fra Matthäus Merians bibelillustrasjoner fra 1630. Innsiden av dørene viser henholdsvis Jesus i Getsemane (venstre dør) og Jesu oppstandelse. (høyre dør). Begge motivene er hentet fra Merians illustrasjoner.

Utsiden av dørene er illustrert av en annen kunstner enn innsiden. Dørene viser fortellingen om syndefallet med Adam og Eva på hver sin dør. Framstillingen av Adam kommer fra Albrecht Dürer, mens Lucas Cranach d.e. har vært inspirasjonen for Eva.

Det er også to midre biledfelt på utsiden av dørene som kunstnerisk minner om innsiden. Disse henter også motiv fra Merians illustrasjoner.

;Døpefont
Døpefonten er åttekantet med lokk. Den er utsmykket.

;Prekestol
Prekestolen er sjukantet med trapp opp fra koret. Den er utsmykket i farger som resten av kirken.

## Referanser


## Eksterne lenker
*
Gymnastikk

:*For [[idrett]], se [[rytmisk gymnastikk]] eller [[turn]]*

**Gymnastikk** er avledet av det greske ordet «gymnos» som betyr naken. Idretten ble drevet i naken tilstand i det gamle Hellas. *Gymnastikk* er brukt som begrep for systematiske øvelser for utvikling av styrke, smidighet og harmoni.

Gymnastikk (kort *gym*) er et skolefag i mange vestlige land. I Norge er gymnastikk et skolefag i en del privatskoler. I den offentlige skolen heter det tilsvarende faget kroppsøving.

Gymnastikk er utgangspunktet og bakgrunnen for idrettene turn, rytmisk gymnastikk (RG) og trampoline. Ulike former for vanngymnastikk har samme bakgrunn. Synkronsvømming er en organisert form for vanngymnastikk.

Militæret tok i bruk gymnastikk for å systematisere den fysiske treningen av soldatene så tidlig som på midten av 1800-tallet. Denne formen for *gymnastikk* ble utviklet til *linjegymastikk* og *[[troppsgymnastikk]]*, og etter hvert brukt i parader og oppvisninger. Troppsgymnastikk har vært en populær konkurranseform. Det var den militære formen med troppsgymnastikk som først ble innført som fysisk fostring i skolen.

## Eksterne lenker
* Norges Gymnastikk- og Turnforbunds nettsider
Rounders

**Rounders** kan være en av de følgende:

*Rounders (sport), som har sin opprinnelse fra Storbritannia og Irland.
*Rounders (film), film fra 1998, på norsk kjent som **Siste spill**.
*Rounder (gambling), omreisende person som livnærer seg av gambling.
Ostereidet kirke

**Ostereidet kirke** er en arbeidskirke fra 1988 i Alver kommune.

Byggverket er i betong og har 350 plasser.

Det er kirkegård ved kirken.

## Referanser


## Litteratur
* Hans-Emil Lidén: Ostereidet kirke i «Norges kirker»
* 

## Eksterne lenker
* 
* DIS Hordaland om Ostereidet kirke
Solheim kirke (Masfjorden)

**Solheim kirke** er en langkirke fra 1882 i Masfjorden kommune. Byggverket er i tre og har 200 plasser.

## Referanser


## Litteratur
* 
* 

## Eksterne lenker
* 
* 
* DIS Hordaland om Solheim kirke
Mo kirke (Modalen)

**Mo kirke** er en langkirke fra 1883 i Modalen kommune.

## Historie
Den første kirken på Mo ble sannsynligvis bygd på siste halvdel av 1100-tallet, men er ikke nevnt i skriftlige kilder før i 1360. Dette var en stavkirke og den ble utvidet med et kor i 1550. I 1593 ble det så bygd en ny kirke med plass til omtrent 130 mennesker. Denne kirken ble så revet da dagens kirke ble bygd i 1883.

Kirken ble restaurert i 1976–77. Veggene ble nedlutet og den fikk diverse nytt inventar og den gamle altertavlen fra 1612 ble restaurert og plassert på en sidevegg i koret. Kirken fikk og et nytt orgel fra Norsk Orgel- og Harmoniumfabrikk i Snertingdal. Kirken fikk nye benker i 1990. I monter i kirken er det utstilt gjenstander fra den gamle kirken.

Adkomst til stedet er via fylkesvei 346 og fylkesvei 569.

## Referanser


## Litteratur
* 
* 
* *Mo kyrkje. 125 år, 1883-2008*, Mo sokneråd, 2008.

## Eksterne lenker
* 
* 
* Vaksdal historielag
Odda kirke

**Odda kirke** er en langkirke fra 1870 i Ullensvang kommune, Vestland fylke. Kirken ligger i sentrum av Odda.

Byggverket er i tre og har 500 plasser.

## Orgelet

Orgelet i Odda kirke ble bygget av Norsk Orgel- og Harmoniumfabrikk i 1968. Det har 36 stemmer og elektrisk traktur og registratur.  

## Referanser


## Litteratur
* Anne Marta Hoff: Odda kyrkje og Berjaflot kapell i «Norges kirker»
* 

## Eksterne lenker
* 
* 
* Odda kirkelige fellesråd
Bueskyting under Sommer-OL 1904

**Bueskyting under Sommer-OL 1904** ble arrangert fra 12. august til 21. september 1904 på Francis Olympic Field i St. Louis. 

Bueskyting var med på det olympisk programmet for andre gang 1904 i St. Louis. Det ble konkurrert i seks øvelser, tre for menn og tre for kvinner, fire individuelle og to lagkonkurranser. Totalt 29 utøvere, 23 menn og 6 kvinner, alle fra USA, deltok i bueskyterkonkurransene. Matilda Howell vant tre gull og George Bryant to gull og en bronsemedalje. Det ble også arrangert tre turneringer i bueskyting utenfor det olympiske programmet.

## Medaljefordeling

## Resultater
### Menn
#### Double York Round
*York round består av 72 piler over 100 yards avstand, 48 piler på 80 yards og 24 piler på 60 yards. Totalt 288 piler under en double York round.

#### Double American Round
*American round består av 30 piler hver på 60-, 50- og 40 yards avstand. Totalt 180 piler i en double.

#### Lagkonkurranse - American Round 60yards

### Kvinner
#### Double National Round 60- og 50 yards

#### Double Columbia Round 59-, 40- og 30 yards

#### Lagkonkurranse - 60- 48- og 50 yards

## Eksterne lenker
* Archery at the 1904 Summer Olympics hos olympedia.org
* Resultater og profilside  hos sports-reference.com
Frøyset kirke

**Frøyset kirke** er en langkirke fra 1937 i Masfjorden kommune i Vestland fylke. Den er en del av Den norske kirke og hører til Nordhordland prosti i Bjørgvin bispedømme.

Byggverket er i tre og har 180 plasser. På grunn av dårlig økonomi, ble ikke kirkeorgel montert før i 1959. I 1969/70 ble kirkebygget forlenget ut fra sakristiet med kjøkken og gang, samt sanitæranlegg i kjelleren.

## Referanser


## Eksterne lenker
* Norges kirker
* 
* Arne L. Hope: «Frøyset kyrkje». Masfjorden kommune
*
Skare kirke

**Skare kirke** er en laftet langkirke fra 1926 i Ullensvang kommune, Vestland fylke.

Kirken har 230 plasser.

Det er kirkegård ved kirken.

## Referanser


## Litteratur
* Anne Marta Hoff: Skare kyrkje («Norges kirker»)

## Eksterne lenker
* 
*
Tyssedal kirke

**Tyssedal kirke** er en kirke konstruert i en rektangulær form, fra 1965 i Ullensvang kommune, Vestland fylke. Byggverket er i betong og har 190 plasser. Kirken er tegnet av arkitekt Aksel Fronth. Altertavlen er et dekorasjonsteppe laget av Grethe Lein Lange. Orgelet er levert av Bruno Christensen & Sønner Orgelbyggeri i 1970.

## Referanser


## Litteratur
* 

## Eksterne lenker
* Tyssedal kyrkje i «Norges kirker»
* 
* Tyssedal sogn 
* DIS Norge om Tyssedal kirke
*
Bjoa kirke

**Bjoa kirke** eller **Bjoa kyrkje** er en langkirke i enkel nygotikk fra 1895 i Vindafjord kommune i Rogaland fylke. Arkitekt for kirken var Hartvig Sverdrup Eckhoff.
Byggverket er i tre og har 250 sitteplasser. Opprinnelig var kirken malt lys grønn utvendig, men nå er den hvit.

Langveggene i skipet har fire høye vinduer på hver side, i koret er det ett på hver side, dette er noe bredere enn de øvrige. Tårnet er firkantet, plassert i vest og har inntrukket firkantet tårnhjem samt spir.

Interiøret preges av lyse farver holdt i grått, blått og hvitt. Dette farvespekteret kom til i forbindelse med restaurering av kirken i 1967 ved arkitekt Sigurd Lie Olsen. Tidligere hadde interiøret vært i en rosafarve, med gulbrune søyler. Kirken har tverrgalleri med orgel og benker vest i skipet.

Altertavlen er i nygotikk med maleri av «Peter og Jesus på Genesaret sjø» som midtmotiv. Foran alteret er en sirkelformet alterring.

Prekestolen er plassert sydvest i koråpningen og er holdt i blått. Døpefonten er flyttbar og er utført av tre, bemalt i blåtoner. Foten er åttekantet.
Orgelet er fra Norsk Orgel- og Harmoniumfabrikk med ni stemmer fordelt på to manualar og pedal. Det er fra 1969.

Kirken har vernestatus som automatisk listeført kirke.

## Referanser


## Eksterne lenker
* 
*
Ølen kirke

**Ølen kirke** (**Ølen kyrkje**) er en langkirke fra 1874 i Vindafjord kommune, Rogaland fylke.

Byggverket er i tre og har 550 sitteplasser.

Gravplassen er ikke ved kirken, men på det gamle kirkestedet der de tidligere kirkene stod.

## Referanser




## Eksterne lenker
* 
*
Nore Neset kirke

**Nore Neset kirke** er fra 2000 i Bjørnafjorden kommune i Vestland fylke.

Kirken har 200 plasser.

Altertavlen er laget av Gunnar Torvund, kirkesølvet av gullsmed Pål Vigeland og tekstilene av Aud Marit Bjørnevik.

## Referanser


## Litteratur
* Os kommune 

## Eksterne lenker
* 
* DIS Norge
* [Kart over Nore Neset kirkegård](https://darkiv.no/Allslekt/Feltkart/(Bjoernafjorden)-Neset%20nore.pdf) (Allslekt)
Os kirke (Hordaland)

**Os kirke** er en langkirke fra 1870 i Bjørnafjorden kommune, Vestland fylke. Byggverket er i tre og har 500 plasser.

## Historie

Man vet ikke sikkert når den første kirken på Os ble bygget, ei heller hvor mange kirker som har stått der og deres nøyaktige plassering. Første gang Os kirke nevnes i skriftlige kilder er i Bergens Kalvskinn som var et register over kirkens eiendommer på 1300-tallet. Dette kirkebygget antas ha vært en stavkirke i likhet med de fleste andre kirker på denne tiden. Denne ble erstattet av en tømmerkirke som ble bygget i 1624. Denne skal ha vært 26 alen lang ifølge nedtegnelser fra befaring i 1686 gjort av stiftsskriver Hermann Garmann, mens kirketårnet skal ha blitt anslått til å være 14 alen høyt. I 1712 ble tårnet fornyet. Stavene fra tårnet på den gamle kirken er bevart hos Hordamuseet. Også prekestolen, altertavlen og flere andre gjenstander fra den gamle kirken er tatt vare på. Senere på 1600-tallet ble også Os prestegård bygget like bak kirken.

I 1720-årene kom den dansk-norske konge Frederik IV i pengenød, og løsningen ble å selge mange av landets kirker for å få inn frisk kapital. På Os må sognepresten Nils Leganger ha vært godt bemidlet, for han valgte like så godt å kjøpe hele kirken selv. I 1794 ble kirken solgt fra Leganger-familien til Trond Ingebrigtsen Samland, og i 1834 ble den solgt videre til godseier Henrik Formann fra Lysekloster. En konsekvens av at kirkene kom på private hender var redusert vilje til å sørge for tilstrekkelig vedlikehold. Etter flere år med press fra Os kommunestyre gikk Formann i 1859 med på å si fra seg kirken slik at den igjen kom i sognets eie.

En annen utfordring man ble nødt til å ta stilling til var at sognets innbyggertall hadde økt betraktelig, og i 1851 hadde det også blitt innført ny kirkelov som krevde at ethvert kirkebygg skulle romme minst 30 % av innbyggerne i sognet. Dette førte til at man i stedet for å ruste opp den gamle kirken gikk over til å planlegge en helt ny kirke. Oppdraget med å tegne ny kirke gikk opprinnelig til den anerkjente arkitekten Christian Christie, men byggekomitéen var ikke helt fornøyd med designet, og da Christie ikke var villig til å gjøre de ønskede korrigeringer sendte de til slutt tegningene i retur. Den lokale byggmester Ole Vangberg tegnet da en kirke i nygotisk stil som ble antatt av kommunestyret og etter noen justeringer også godkjent av kirkedepartementet. Vangberg ble også tildelt byggeoppdraget, og 23. august 1870 kunne den nye kirken bli vigslet av biskop Peter Hersleb Graah Birkeland.

I 1901 ble kirken utstyrt med orgel, dette var i drift frem til 1959 da det ble byttet ut med et mer moderne kirkeorgel. I forbindelse med 100-årsjubileet i 1970 gjennomgikk kirken en større modernisering innvendig ledet av arkitekt Peder Helland-Hansen, og den fikk da det nærmest trehvite preget den har i dag.

## Litteratur

* 
* 

## Referanser


## Eksterne lenker
* 
* 
* [Kart over Os kirkegård](https://darkiv.no/Allslekt/Feltkart/(Bjoernafjorden)-Os.pdf) (Allslekt)
Bruvik kirke

**Bruvik kirke** (**Bruvik kyrkje**) er en nygotisk  langkirke i tre fra 1867 i Osterøy kommune i Vestland fylke. 

Den har galleri og 350 sitteplasser.
 
Tegningene til bygget var opprinnelig ment for Fusa kirke og var utført av arkitekt Frederik Hannibal Stockfleth. Ole Vangberg (1834-1911) modifiserte dem og var også byggmester for prosjektet.

Altertavlen er snekret av snekkermester Johnsen fra Bergen, er en «portaltavle» med predella, midtfeltet er rammet inn av fire hvite joniske søyler, to på hver side. I midtfeltet er et maleri som fremstiller  «Jesus signer barna». Det opprinnelige maleriet var av P.T. Holst fra 1867, men dette ble ødelagt og er derfor erstattet av en kopi malt av Lars Osa i 1933.

Både prekestolen og døpefonten er i tre, *Norsk kirkeleksikon* skriver at også prekestolen er skåret av snekkermester Johnsen. Kirken har et portalrelieff utformet av billedhugger Emma Matthiasen.

Bruvik kirke har vernestatus som listeført kirke. Den ligger i Åsane prosti i Bjørgvin bispedømme.

## Tidligere kirker
Dagens kirke er den tredje på stedet. Den første var sannsynligvis en stavkirke fra
middelalderen som ble avløst av en tømmerkirke i 1608. Kirken gjennomgikk flere eierskifter inntil den ble overtatt av menigheten i 1864 og to år senere ble den revet.

## Andre kirkebygg på Osterøy
Andre kirker på Osterøy er Gjerstad kirke, Haus kirke,
Hamre kirke, Hosanger kirke og tidligere Mjelde kirke som ble revet i 1866.

## Referanser


## Eksterne lenker
* 
* 

__NOTOC__
MS «Bruvik»

**MS «Bruvik»** ble levert fra Glommen Mekaniske Verksted A/S ved Fredrikstad og gikk i fjordafart i Nordhordland i 30 år. I 1979 ble hun solgt til Finland, men kjøpt tilbake til Hordaland i 1994. I dag eies fartøyet av Cruise-Service A/S, og drives med utgangspunkt fra basen i Langevåg i Møre og Romsdal. Båten leies ut til arrangement og offentlige turer. 

## Historie
MS «Bruvik» var bygd i 1949 som en lokalrutebåt av sjøbuss-type som trafikkerte ruter i Nordhordland. Ved levering fra Glommens mek. Verksted var skipets tonnasje 291 bruttoregistertonn. Hovedmaskinen er en sekssylindret Callesen dieselmotor med oppgitt ytelse 810 hestekrefter (bhp), noe som gir en marsjfart på 16 knop. MS «Bruvik» var sertifisert for 280 passasjerer i lokalfart, men har senere fått sertifiseringen redusert til 153 personer. 

Som ny ble skipet benyttet av Indre Nordhordlands Dampbåtlag L/L. I 1974 skiftet selskapet navn til Bergen-Nordhordland Rutelag. 

I 1979 ble skipet solgt til Finland som turistskip. I 1989 ble MS «Bruvik» bygget om til restaurant-skip og fikk i tillegg installert sauna. I 1994 kjøpte det nye Indre Nordhordland Dampbåtlag a/s skipet tilbake til Hordaland som «Gamle Bruvik». Skipet ble brukt som turistbåt. Farten foregikk hovedsakelig i Hordaland, men også rundt hele Vestlandet. I 2018 kjøpte Cruise-Service A/S skipet, som leier det ut til arrangement. 

## Referanseliste


## Eksterne lenker
* 
* 
*
Blodsport

**Blodsport** er en terminologi som tradisjonelt har vært brukt av sosialreformatoriske krefter til å beskrive sport og underholdning som gjerne omfatter unødige og ofte grusomme (blodige) lidelser der dyr og mennesker ufrivillig inngår, men i dag blir også mange frivillige kamper klassifisert som blodsport. Blodsport er derfor synonymt med kamper (en form for kampsport) på liv og død mellom to eller flere dyr eller dyr og mennesker.

Blodsport er en svært gammel form for underholdning, kjent helt tilbake fra oldtidens Egypt, Romerriket og antikkens Hellas. Prototypen på en blodsport kan sies å være gladiatorkampene som foregikk i romertiden, der gladiatorer kjempet mot hverandre eller mot ville dyr (som regel rovdyr).

Eksempler på blodsport som fortsatt eksisterer er blant annet tyrefekting, hanekamp, hundekamp, parforsejakt og i en viss grad hetsjakt, men det finnes også en rekke andre former. Et eksempel på blodsport som har forsvunnet er gladiatorkampene fra romertiden.

Med noen unntak, eksempelvis tyrefekting i Spania og noen andre land, omfattes blodsport gjerne av totalforbud i industrilandene, mens det andre steder i verden kan være både populært, svært utbredt og fullt lovlig. I mange land, der blodsport er ulovlig, eksisterer det imidlertid ofte et «svart marked», ofte i samband med ulovlige veddemål der store pengesummer inngår.

Som uttrykk har begrepet «blodsport» etter hvert også blitt synonymt med regulære kampsportformer, der såkalt fullkontakt tillates. Eksempler på slike sportslige aktiviteter er boksing, karate, kung-fu og kickboksing med flere.

## Se også
* Oksekamp (også kalt *bull-baiting*), slåsskamp mellom en kvegokse og hunder
* Hanekamp, slåsskamp mellom to haner
* Hetsjakt, jakt på vilt med hurtig drivende hunder som nedlegger byttet
* Hundekamp, slåsskamp mellom hunder
* Parforsejakt, hetsjakt på rødrev med hetsende hunder og ryttere til hest
* Tyrefekting, rituell kamp mellom en tyr og flere tyrefektere
Disneyland

**[[Disneyland (California)]]** er den originale Disney-temaparken i Anaheim i California.

**Disneyland** kan også vise til:

## Temaparker / Feriestedskomplekser
* Tokyo Disney Resort
* Disneyland Paris, tidligere «Euro Disneyland»
* Hong Kong Disneyland Resort
* Shanghai Disneyland

## Media
* *Disneyland*, tittelen til Walt Disneys antologiserie fra 1954 til 1958
* **, en filmpresentasjon om historien til Disneyland Park i Anaheim i California
Lysekloster kapell

**Lysekloster kapell** er en langkirke som ligger rundt 300 meter fra ruinene av Lyse kloster, i Lysefjorden i Bjørnafjorden kommune i Vestland fylke. Kapellet ble bygget av Lyseklostergodsets første private eier, stiftsskriver Nils Hanssønn Smidt, og vigslet av biskop Jens Skjelderup i forbindelse med mikkelsmesse i 1663. Kirken er i privat eie under Lysekloster hovedgård og ble bygget i tilknytning til innflytning på denne. Kapellet har en rikt utformet prekestol, svært lik den man finner i Os kirke. Kapellet har bevart en rekke eldre skatter, alterkalk fra 1664, oblateske fra 1703, vannkanne fra 1700-tallet, to store alterstaker fra 1696 og en almissesamler fra 1696. 
 
Kirketårnets spir har vindfløy med årstallet 1739. Kapellet har to kirkeklokker, en skipsklokke merket «Ulanga» og en stålklokke fra slutten av 1800-tallet.

Kapellet har 100 plasser, men på grunn av begrenset oppvarming blir det brukt bare i sommerhalvåret i forbindelse med skoleavslutninger, dåp og bryllup. Menigheten i Os bruker kapellet til gudstjenester to ganger året, andre pinsedag og en søndag i august.

## Altertavle

## Gravkapell
I 1760 fikk Henrik Hanssøn Formann (1703–1773) bygget et gravkapell på kirkens sørside. I gravkapellet ligger det 7 voksenkister og 3 barnekister:
* Henrik Hanssøn Formann (1703–1773).
* Anna von Erpecom, datter av kjøpmann Abraham von Erpecom i Bergen, gift med Henrik Hanssøn Formann (1730–1787).
* Wilhelmine Formann (1768–1810). Datter av Hans Henriksøn Formann, gift 1796 med sin tremenning Henrik Formann.
* Henrik Henriksøn Formann (1758–1815). Gift med Wilhelmine Formann. 
* Kiste med initialene H F N og årstallet 1837.
* Henrik Henriksøn Formann (1800–1876). Kisten har en oval messingplate med innskriften: «Henrik Henriksøn Formann, født paa Lysekloster Hovedgaard 17. December 1800, død i Bergen 23. November 1876».
* Barnekiste med initialene I C H eller H F og årstallet 1799.
* Barnekiste med initialene C F og årstall 1800.
* Liten barnekiste uten initialer og årstall.

Like vest for kirken ligger et mindre gravsted omgitt av en rullesteinsmur med gravene til Georg von Erpecom sr. (1889–1958) og hustru Birgit von Erpecom (1890–1983).

Fil:Lysekloster kapell, Lysekloster hovedgård, Lyseklostervegen, Os, Hordaland, Norway November afternoon sunset Distorted panorama photo 2019-11-28 IMG 6073.jpg|Lysekloster kapell ligger rett ved Lyseklostervegen

Fil:Lysekloster kapell, Lysekloster hovedgård, November afternoon sunset light Naked trees Lyseklostervegen, Os, Hordaland, Norway Distorted panorama photo 2019-11-28 IMG 6078.jpg|


## Referanser


## Eksterne lenker
* Hans-Emil Lidén. Lysekloster kapell i *Norges Kirker* utgitt av NIKU og KA
* Os kommune 
*